પોતાના સાંસારિક જીવનમાં અનેક ભૂમિકાઓ નિભાવતો માણસ પોતાની જે તે ભૂમિકાની સફળતા માટે પ્રયત્નશીલ હોય છે. અને તે ભૂમિકા સાથે જોડાએલા પોતાના નાનકડા વિશ્ર્વના સર્વમંગલની એક મર્યાદિત મહત્ત્વાકાંક્ષાની પૂર્તિ એ જ તેનું લક્ષ્ય હોય છે, પરંતુ સ્વયંસેવક તરીકે જ્યારે એ ગુરુપૂજન કરે છે ત્યારે એક અલગ એકમ તરીકે તે આ કાર્ય કરે છે. આ પૂજન કરતી વખતે તે કોઈના પતિ, પુત્ર, પિતા કે માલિકની ભૂમિકામાં નથી પણ હિંદુરાષ્ટ્રના એક અવિભાજ્ય ઘટકની ભૂમિકામાં છે. ‘हिन्दु राष्ट्रांगभूताः वयं’ ને યાદ કરી આ રાષ્ટ્રના અવિભાજ્ય ઘટક તરીકે તે રાષ્ટ્રીય આકાંક્ષાઓની પૂર્તિ માટે અને રાષ્ટ્રના સંરક્ષણ અને સંવર્ધનનું સામર્થ્ય પ્રાપ્ત કરવા માટે ગુરુપૂજન કરે છે અને ‘महामंगले पुण्यभूमे त्वदर्थे पतत्वेव कायो नमस्ते नमस्ते’